मौजूदा चल रही चुनावी प्रक्रिया में इस बार भी कई जगहों से महिला उम्मीदवारों के नाम सामने आए लेकिन हश्र पहले जैसा ही हुआ। कांग्रेस में अमरवाड़ा से कामिनी शाह का नाम चर्चा में रहा तो सौंसर में विजय चौरे की पत्नी का नाम भी उछला। भाजपा में जामई से कांता ठाकुर तो सीएम तक से मुलाकात कर आईं लेकिन उन्हें मायूसी हाथ लगी। परासिया में भी ज्योति डेहरिया के उम्मीदवार बनने के चर्चे थे, लेकिन बाद में वे फ्रेम से बाहर ही हो गईं।